CELEX: 32022R0357
Language: sl
Date: 2022-03-02 00:00:00
Title: Uredba Komisije (EU) 2022/357 z dne 2. marca 2022 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih računovodskih standardov 1 in 8 (Besedilo velja za EGP)

3.3.2022   
               
               
                  SL
               
               
                  Uradni list Evropske unije
               
               
                  L 68/1
               
            
         UREDBA KOMISIJE (EU) 2022/357
         z dne 2. marca 2022
         o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih računovodskih standardov 1 in 8
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
         ob upoštevanju naslednjega:
         
                     (1)
                  
                  
                     Z Uredbo Komisije (ES) št. 1126/2008 (2) so bili sprejeti nekateri mednarodni računovodski standardi in pojasnila, ki so obstajali 15. oktobra 2008.
                  
               
                     (2)
                  
                  
                     Upravni odbor za mednarodne računovodske standarde je 12. februarja 2021 objavil spremembe Mednarodnega računovodskega standarda (MRS) 1 Predstavljanje računovodskih izkazov in MRS 8 Računovodske usmeritve, spremembe računovodskih ocen in napake. Te spremembe pojasnjujejo razlike med računovodskimi usmeritvami in računovodskimi ocenami za zagotovitev nadaljnje dosledne uporabe računovodskih standardov in primerljivosti računovodskih izkazov.
                  
               
                     (3)
                  
                  
                     Komisija je po posvetovanju z Evropsko svetovalno skupino za računovodsko poročanje sklenila, da spremembe MRS 1 in MRS 8 izpolnjuje merila za sprejetje, določena v členu 3(2) Uredbe (ES) št. 1606/2002.
                  
               
                     (4)
                  
                  
                     Uredbo (ES) št. 1126/2008 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so v skladu z mnenjem Računovodskega regulativnega odbora –
                  
               SPREJELA NASLEDNJO UREDBO:
         
            Člen 1
            Priloga k Uredbi (ES) št. 1126/2008 se spremeni:
            
                        (a)
                     
                     
                        Mednarodni računovodski standard (MRS) 1 Predstavljanje računovodskih izkazov se spremeni, kot je navedeno v Prilogi k tej uredbi;
                     
                  
                        (b)
                     
                     
                        MRS 8 Računovodske usmeritve, spremembe računovodskih ocen in napake se spremeni, kot je navedeno v Prilogi k tej uredbi.
                     
                  
         
            Člen 2
            Podjetja začnejo uporabljati spremembe iz člena 1 najpozneje z začetkom prvega poslovnega leta, ki se začne 1. januarja 2023 ali po tem datumu.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 2. marca 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 243, 11.9.2002, str. 1.
         
            (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
      
      
         
            PRILOGA
            Spremembe MRS 1
            
               Predstavljanje računovodskih izkazov
            
            Spremenijo se 7., 10., 114., 117. in 122. člen. Dodajo se 117.A–117.E člen in 139.V člen. 118., 119. in 121. člen se črtajo.
            OPREDELITEV POJMOV
            
                     
                        
                           7
                        
                     
                     
                        
                           V tem standardu se uporabljajo naslednji izrazi, katerih pomeni so natančno določeni:
                        
                        
                           
                              Računovodske usmeritve so opredeljene v 5. členu MRS 8 Računovodske usmeritve, spremembe računovodskih ocen in napake in izraz se v tem standardu uporablja v istem pomenu.
                        
                        …
                     
                  RAČUNOVODSKI IZKAZI
            …
            
               Celoten sklop računovodskih izkazov
            
            
                     
                        
                           10
                        
                     
                     
                        
                           Celoten sklop računovodskih izkazov vsebuje:
                        
                        
                           …
                        
                        
                                    
                                       (e)
                                    
                                 
                                 
                                    
                                       pojasnila, ki obsegajo pomembne informacije o računovodskih usmeritvah in drugo pojasnjevalno gradivo;
                                    
                                 
                              
                           …
                        
                     
                  SESTAVA IN VSEBINA
            …
            
               Pojasnila
            
            
               Sestava
            
            …
            
                     
                        114
                     
                     
                        Primeri sistematičnega urejanja ali združevanja pojasnil vključujejo:
                        …
                        
                                    (c)
                                 
                                 
                                    upoštevanje vrstnega reda vrstičnih postavk v izkazih poslovnega izida in drugega vseobsegajočega donosa ter v izkazih finančnega položaja, kot so:
                                    …
                                    
                                                (ii)
                                             
                                             
                                                pomembne informacije o računovodskih usmeritvah (glej 117. člen);
                                             
                                          …
                                 
                              
                  
               Razkrivanje informacij o računovodskih usmeritvah
            
            
                     
                        
                           117
                        
                     
                     
                        
                           Podjetje razkrije pomembne informacije o računovodskih usmeritvah (glej 7. člen). Informacije o računovodskih usmeritvah so pomembne, če se lahko, kadar se upoštevajo skupaj z drugimi informacijami v računovodskih izkazih podjetja, utemeljeno pričakuje, da bodo vplivale na odločitve glavnih uporabnikov računovodskih izkazov za splošne namene, ki jih ti sprejmejo na podlagi teh računovodskih izkazov.
                        
                     
                  
                     
                        117A
                     
                     
                        Informacije o računovodskih usmeritvah, ki se nanašajo na nepomembne transakcije, druge dogodke ali pogoje, so nepomembne in jih ni treba razkrivati. Informacije o računovodskih usmeritvah so lahko kljub temu pomembne zaradi narave povezanih transakcij, drugih dogodkov ali pogojev, tudi če so zneski nepomembni. Vendar niso vse informacije o računovodskih usmeritvah, ki se nanašajo na pomembne transakcije, druge dogodke ali pogoje, same po sebi pomembne.
                     
                  
                     
                        117B
                     
                     
                        Za informacije o računovodskih usmeritvah se pričakuje, da so pomembne, če bi jih uporabniki računovodskih izkazov podjetja potrebovali za razumevanje drugih pomembnih informacij v računovodskih izkazih. Na primer, podjetje bo informacije o računovodskih usmeritvah verjetno obravnavalo kot pomembne za svoje računovodske izkaze, če se te informacije nanašajo na pomembne transakcije, druge dogodke ali pogoje in:
                        
                                    (a)
                                 
                                 
                                    je podjetje v poročevalskem obdobju spremenilo svojo računovodsko usmeritev in je to privedlo do pomembne spremembe informacij v računovodskih izkazih;
                                 
                              
                                    (b)
                                 
                                 
                                    je podjetje izbralo računovodsko usmeritev izmed ene ali več možnosti, ki jih dovoljujejo MSRP – do take situacije bi lahko prišlo, če bi se podjetje odločilo meriti naložbene nepremičnine po izvirni vrednosti namesto po pošteni;
                                 
                              
                                    (c)
                                 
                                 
                                    je bila računovodska usmeritev razvita v skladu z MRS 8 ob odsotnosti MSRP, ki bi se neposredno uporabljal;
                                 
                              
                                    (d)
                                 
                                 
                                    se računovodska usmeritev nanaša na področje, za katero mora podjetje pri uporabi računovodske usmeritve sprejeti pomembne presoje ali predpostavke, pri čemer podjetje te presoje ali predpostavke razkrije v skladu s 122. in 125. členom; ali
                                 
                              
                                    (e)
                                 
                                 
                                    je obračunavanje, ki je potrebno zanje, zapleteno in uporabniki računovodskih izkazov podjetja drugače ne bi razumeli teh pomembnih transakcij, drugih dogodkov ali pogojev – do take situacije bi lahko prišlo, če podjetje za razred pomembnih transakcij uporabi več kot en MSRP.
                                 
                              
                  
                     
                        117C
                     
                     
                        Informacije o računovodskih usmeritvah, ki so osredotočene na to, kako je podjetje uporabilo zahteve MSRP glede na svoje lastne okoliščine, zagotavljajo informacije, specifične za podjetje, ki so za uporabnike računovodskih izkazov uporabnejše kot standardizirane informacije ali informacije, ki samo podvajajo ali povzemajo zahteve MSRP.
                     
                  
                     
                        117D
                     
                     
                        Če podjetje razkrije nepomembne informacije o računovodskih usmeritvah, take informacije ne smejo zmanjšati razumljivosti pomembnih informacij o računovodskih usmeritvah.
                     
                  
                     
                        117E
                     
                     
                        Ugotovitev podjetja, da so informacije o računovodskih usmeritvah nepomembne, ne vpliva na povezane zahteve glede razkritij iz drugih MSRP.
                     
                  
                     
                        118
                     
                     
                        [črtano]
                     
                  
                     
                        119
                     
                     
                        [črtano]
                     
                  
                     
                        120
                     
                     
                        [črtano]
                     
                  
                     
                        121
                     
                     
                        [črtano]
                     
                  
                     
                        
                           122
                        
                     
                     
                        
                           Podjetje skupaj s pomembnimi informacijami o računovodskih usmeritvah ali drugimi pojasnili razkrije presoje, razen tistih, ki vključujejo ocene (glej 125. člen), ki jih je poslovodstvo sprejelo pri uporabi računovodskih usmeritev podjetja in ki najbolj vplivajo na zneske, pripoznane v računovodskih izkazih.
                        
                        …
                     
                  PREHOD IN DATUM UVELJAVITVE
            …
            
                     
                        139V
                     
                     
                        Z dokumentom Razkritje računovodskih usmeritev, izdanim februarja 2021, so se spremenili 7., 10., 114., 117. in 122. člen, dodali 117.A–117.E člen ter črtali 118., 119. in 121. člen. Spremenili so se tudi Napotki za uporabo MSRP v praksi št. 2 Presojanje pomembnosti. Podjetje začne spremembe MRS 1 uporabljati za letna poročevalska obdobja, ki se začnejo 1. januarja 2023 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, ta podatek razkrije.
                     
                  
               Spremembe drugih MSRP in publikacij
            
            
               Spremembe MSRP 7 Finančni instrumenti: razkritja
               
            
            Spremenita se 21. in B5. člen. Doda se 44.II člen.
            POMEN FINANČNIH INSTRUMENTOV ZA FINANČNO STANJE IN DOSEŽKE
            …
            
               Druga razkritja
            
            
               Računovodske usmeritve
            
            
                     
                        21
                     
                     
                        V skladu s 117. členom MRS 1 Predstavljanje računovodskih izkazov (kakor je bil popravljen leta 2007) podjetje razkrije pomembne informacije o računovodskih usmeritvah. Za informacije o podlagah za merjenje finančnih instrumentov, ki se uporabljajo pri pripravi računovodskih izkazov, se pričakuje, da so pomembne informacije o računovodskih usmeritvah.
                        …
                     
                  DATUM UVELJAVITVE IN PREHOD
            …
            
                     
                        44II
                     
                     
                        Z dokumentom Razkritje računovodskih usmeritev, ki spreminja MRS 1 in Napotke za uporabo MSRP v praksi št. 2 Presojanje pomembnosti, izdanim februarja 2021, sta se spremenila 21. in B5. člen. Podjetje začne navedeno spremembo uporabljati za letna poročevalska obdobja, ki se začnejo 1. januarja 2023 ali pozneje. Uporaba pred tem datumom je dovoljena. Če podjetje spremembo uporabi za zgodnejše obdobje, ta podatek razkrije.
                        …
                     
                  
               
                  Dodatek B
                  Napotki za uporabo
                  …
                  SKUPINE FINANČNIH INSTRUMENTOV IN STOPNJA RAZKRITJA (6. ČLEN)
                  …
                  
                     Druga razkritja – računovodske usmeritve (21. člen)
                  
                  
                           
                              B5
                           
                           
                              21. člen zahteva razkritje pomembnih informacij o računovodskih usmeritvah, za katere se pričakuje, da vključujejo informacije o podlagah za merjenje finančnih instrumentov, uporabljenih pri pripravi računovodskih izkazov. V primeru finančnih instrumentov lahko taka razkritja vključujejo:
                              …
                              122. člen MRS 1 (kakor je bil popravljen leta 2007) od podjetij zahteva tudi, da skupaj s pomembnimi informacijami o računovodskih usmeritvah ali drugimi pojasnili razkrijejo presoje, razen tistih, ki vključujejo ocene, ki jih je poslovodstvo sprejelo pri uporabe računovodskih usmeritev podjetja in ki najbolj vplivajo na zneske, pripoznane v računovodskih izkazih.
                           
                        
            
            
               Spremembe MRS 26 Obračunavanje in poročanje pokojninskih programov
               
            
            Spremeni se 34. člen in doda 38. člen.
            VSI PROGRAMI
            
               Razkritje
            
            
                     
                        
                           34
                        
                     
                     
                        
                           Računovodski izkazi pokojninskega programa, naj gre za program z določenimi pokojninami ali za program z določenimi prispevki, mora vsebovati tudi naslednje informacije:
                        
                        
                           …
                        
                        
                                    
                                       (b)
                                    
                                 
                                 
                                    
                                       pomembne informacije o računovodskih usmeritvah; ter
                                    
                                 
                              
                           …
                        
                     
                  DATUM ZAČETKA VELJAVNOSTI
            …
            
                     
                        38
                     
                     
                        Z dokumentom Razkritje računovodskih usmeritev, ki spreminja MRS 1 Predstavljanje računovodskih izkazov in Napotke za uporabo MSRP v praksi št. 2 Presojanje pomembnosti, izdanim februarja 2021, se je spremenil 34. člen. Podjetje začne navedeno spremembo uporabljati za letna poročevalska obdobja, ki se začnejo 1. januarja 2023 ali pozneje. Uporaba pred tem datumom je dovoljena. Če podjetje spremembo uporabi za zgodnejše obdobje, ta podatek razkrije.
                     
                  
               Spremembe MRS 34 Medletno računovodsko poročanje
               
            
            Spremeni se 5. člen in doda 60. člen.
            VSEBINA MEDLETNEGA RAČUNOVODSKEGA POROČILA
            
                     
                        5
                     
                     
                        MRS 1 kot celoten opredeljuje sklop računovodskih izkazov, ki vključuje naslednje sestavine:
                        …
                        
                                    (e)
                                 
                                 
                                    pojasnila, ki jih sestavljajo pomembne informacije o računovodskih usmeritvah in drugo pojasnjevalno gradivo;
                                 
                              …
                     
                  DATUM ZAČETKA VELJAVNOSTI
            …
            
                     
                        60
                     
                     
                        Z dokumentom Razkritje računovodskih usmeritev, ki spreminja MRS 1 in Napotke za uporabo MSRP v praksi št. 2 Presojanje pomembnosti, izdanim februarja 2021, se je spremenil 5. člen. Podjetje začne navedeno spremembo uporabljati za letna poročevalska obdobja, ki se začnejo 1. januarja 2023 ali pozneje. Uporaba pred tem datumom je dovoljena. Če podjetje spremembo uporabi za zgodnejše obdobje, ta podatek razkrije.
                     
                  
               Spremembe MRS 8
            
            
               
                  Računovodske usmeritve, spremembe računovodskih ocen in napake
               
            
            Spremenijo se 5., 32., 34., 38. in 48. člen ter naslov nad 32. členom. Dodajo se 32.A–32.B, 34.A in 54.I člen ter naslova nad 34. in 36. členom. Naslov nad 39. členom se spremeni, tako da je podnaslov naslova, dodanega nad 34. členom.
            OPREDELITVE POJMOV
            
                     
                        
                           5
                        
                     
                     
                        
                           V tem standardu se uporabljajo naslednji izrazi, katerih pomeni so natančno določeni:
                        
                        
                           …
                        
                        
                           
                              Računovodske ocene so denarni zneski v računovodskih izkazih, za katere je značilna negotovost pri merjenju.
                        
                        …
                     
                  RAČUNOVODSKE OCENE
            
                     
                        32
                     
                     
                        Računovodska usmeritev lahko zahteva, da se postavke v računovodskih izkazih merijo na način, ki vključuje negotovost pri merjenju – to pomeni, da lahko računovodska usmeritev zahteva, da se morajo take postavke meriti po denarnih zneskih, ki jih ni mogoče neposredno določiti in jih je treba namesto tega oceniti. V takem primeru podjetje pripravi računovodsko oceno, da doseže cilj, določen z računovodsko usmeritvijo. Priprava računovodskih ocen vključuje uporabo presoj ali predpostavk na podlagi zadnjih razpoložljivih, zanesljivih informacij. Primeri računovodskih ocen vključujejo:
                        
                                    (a)
                                 
                                 
                                    popravek vrednosti za izgubo za pričakovane kreditne izgube v skladu z MSRP 9 Finančni instrumenti;
                                 
                              
                                    (b)
                                 
                                 
                                    čisto iztržljivo vrednost postavke v zalogi v skladu z MRS 2 Zaloge;
                                 
                              
                                    (c)
                                 
                                 
                                    pošteno vrednost sredstva ali obveznosti v skladu z MSRP 13 Merjenje poštene vrednosti;
                                 
                              
                                    (d)
                                 
                                 
                                    obračunano amortizacijo za postavko opredmetenih osnovnih sredstev v skladu z MRS 16; ter
                                 
                              
                                    (e)
                                 
                                 
                                    rezervacijo za jamstvene obveze v skladu z MRS 37 Rezervacije, pogojne obveznosti in pogojna sredstva.
                                 
                              
                  
                     
                        32A
                     
                     
                        Podjetje uporablja tehnike merjenja in vložke za pripravo računovodske ocene. Tehnike merjenja vključujejo tehnike ocenjevanja (na primer tehnike, uporabljene za merjenje popravka vrednosti za izgubo za pričakovane kreditne izgube v skladu z MSRP 9) in tehnike ocenjevanja vrednosti (na primer tehnike, uporabljene za merjenje poštene vrednosti sredstva ali obveznosti v skladu z MSRP 13).
                     
                  
                     
                        32B
                     
                     
                        Izraz „ocena“ se v MSRP včasih nanaša na oceno, ki ni računovodska ocena, kot je opredeljena v tem standardu. Včasih se na primer nanaša na vložek, uporabljen pri pripravi računovodskih ocen.
                        …
                     
                  
               Spremembe računovodskih ocen
            
            
                     
                        34
                     
                     
                        Podjetje bo morda moralo spremeniti računovodsko oceno, če pride do sprememb v okoliščinah, na katerih je temeljila računovodska ocena, ali zaradi novih informacij, novih dogodkov ali več izkušenj. Narava spremembe računovodske ocene je taka, da ni vezana na pretekla obdobja in se ne šteje za popravek napake.
                     
                  
                     
                        34A
                     
                     
                        Učinki spremembe vložka ali spremembe tehnike merjenja na računovodsko oceno so spremembe računovodskih ocen, razen če izhajajo iz popravka napak iz preteklih obdobij.
                        …
                     
                  
               Uporaba sprememb računovodskih ocen
            
            …
            
                     
                        38
                     
                     
                        Pripoznanje učinka spremembe računovodske ocene za naprej pomeni, da sprememba velja za vse transakcije, druge dogodke in pogoje od dneva te spremembe. Sprememba računovodske ocene lahko vpliva le na poslovni izid v tekočem obdobju ali pa na poslovni izid tako v tekočem obdobju kot prihodnjih obdobjih. Na primer, sprememba popravka vrednosti za izgubo za pričakovane kreditne izgube vpliva le na poslovni izid v tekočem obdobju in se zato pripozna v tekočem obdobju. Toda sprememba ocenjene dobe koristnosti ali pričakovanega vzorca uporabe prihodnjih gospodarskih koristi amortizirljivega sredstva vpliva na obračunano amortizacijo tako v tekočem obdobju kot tudi v vsakem prihodnjem obdobju v preostali dobi koristnosti sredstva. V obeh primerih se učinek spremembe, ki se nanaša na tekoče obdobje, pripozna kot prihodek ali odhodek v tekočem obdobju. Učinek na prihodnja obdobja, če obstaja, se pripozna kot prihodek ali odhodek v ustreznih prihodnjih obdobjih.
                     
                  
               Razkritje
            
            …
            NAPAKE
            …
            
                     
                        48
                     
                     
                        Popravke napak je treba razlikovati od sprememb računovodskih ocen. Računovodske ocene so po svoji naravi približki, ki se bodo zaradi dodatnih informacij morda morali spremeniti. Na primer dobiček ali izguba, pripoznana pri razpletu nepredvidljivega dogodka, ni popravek napake.
                        …
                     
                  DATUM UVELJAVITVE IN PREHOD
            …
            
                     
                        54I
                     
                     
                        Z dokumentom Opredelitev računovodskih usmeritev, izdanim februarja 2021, so se spremenili 5., 32., 34., 38. in 48. člen ter dodali 32.A, 32.B in 34.A člen. Podjetje začne uporabljati te spremembe za letna poročevalska obdobja, ki se začnejo 1. januarja 2023 ali pozneje. Uporaba pred tem datumom je dovoljena. Podjetje te spremembe uporablja za spremembe računovodskih ocen in spremembe računovodskih usmeritev, do katerih pride na začetku prvega letnega poročevalskega obdobja, v katerem uporabi spremembe, ali po njem.